
أعوذ بالله من الشيطان الرجيم 

بسم الله الرحمن الرحيم 

الحمد لله رب العالمين» والصلاة والسلام على أشرف المرسلين سيدنا محمد وعلى آله وصحبه أجمعين أما بعد: 

فإخوتٍ في الله؛ والله إني أحبكم في الله وأسأل الله -عر وجلَ- أن يرزقنا وإياكم الإخلاص في القول والعمل؛ اللهم اجعل عملنا كله صالحاء 
واجعله لوجهك خالصاء ولا تجعل فيه لأحد غيرك شيئا. 


أحبتي في الله؛ مازلنا في كتاب مختصر منهاج القاصدين في فرع التركية في مدرسة الربانيةء أسأل الله أن يجعلنا وإياكم من الربانيين» وفي كتاب 
الطهارة وأسرارها ذكرنا أن الطهارة أو ذكر الشيخ رحمه الله أنَّ الطهارة على أربع مراتب: 

المرتبة الأولى: تطهير الظاهر من الأحداثء والأنحاس والفضلات, وذكرنا أهمية النظافة» والطهارة, والجمال "إن الله جميل يحب الجمال" 
سبحان الله العظيم ابن القيم في كتاب الفوائد -عليه رحمة الله- مش عارف هلاقيها ولا لا بسرعة قال: من ألطف أنواع التعبد؛ التعبد باسم 
الله الجميل» التعبد باسم الله الجميل» عمرك تعبدت بالاسم ذه؟ أحياناً الإنسان بيحتاج يا جماعة أنواع عبادة جديدة؛ يتعبد عبادة جديدة» 
تبقى حاجة لذيذة وحاجة ممتعة التعبد باسم الله الجميلء أهي لقيتها الحمد لله يقول الشيخ ده كلام ابن القيم في كتاب الفوائد في صفحة 
8" "من أعرٍّ أنواع المعرفة معرفة الربَ سبحانه وتعالى بالجمال وهي معرفة خواص الخلق. كلهم عرفه بصفة من صفاته, وأنتقهم معرفة من 
عرفه بكماله وجلاله, وجماله سبحانه ليس كمثله شيء في سائر صفاته, ولو فرضت الخلق كلهم على أجملهم صورة وكلهم على تلك الصورة 
ونسبت جمالحم الظاهر والباطن إلى جمال الربّ سبحانه لكان أقلّ من نسبة سراج ضعيف إلى قرص الشمس ويكفي في جماله؛ سبحانه» 
سبحانه الملك -جلَّ جلاله-, يكفي في جماله أنه لو كشف الحجاب عن وجهه لأحرقت سُبُحاته ما انتهى إليه بصرهم من خلقه". 


الله ! ليس كمثله شيء -سبحانه وتعالی- شوف العظمة شوف الجمال لو كشف الحجاب؛ لأحرقت سبحات وجهه ما امتد إليه بصرهم من 
خلقه 'فَلَمَا تلَى رَبهُ لِْجَبَل جَعَلَهُ دكا وَخٌَ مُوسَئ صَعقًا" الأعراف .٠ ٤١:‏ يكفي في جماله أن كل جمال ظاهر وباطن في الدنيا والآخرة» فمن 
آثار صنعته. فما الظنٌ من صدر عنه هذا الجمال! سبحان الملك! 

أنا بكلمك عن الجمال التعبد باسم الله الجميل؛ لأن الراجل قال لسيدنا البي صلى الله عليه وسلم: إن الرجل يحب أن يكون نعلة حسنًا 
وایه؟ وثوبه حستًا فقال: "... إن الله ميل بحب الجمال ...". 


حاول تبقی جمیل» تبقی جميل» بدون تكلف» وبدون غرور. سبحان الله العظيم معلش كثيرا ما أقول لأولادي وزوجاتي: مش شرط الحاجة 
الجميلة تبقى غالية مش شرط في حاجات رخيصة لكن جيلة جدًاء ورائعة جدّاء ومناسبة مش شرط البهرجة وإنما الجمال في البساطة. 

أنا صراحة من عايز أسيب كلام ابن القيم في اسم الله الجميل ولكن ارجعوله. كلام كتير ولعل يجي معانا في موضع من المواضع؛ لأنه حوالي 
من صفحة ۳٠۸‏ لصفحة 7171 عشر صفحات, فنسأل الله -عرَّ وجلَ- أن ينفعنا وإياكم. 

المرتبة الأولى: تطهير الظاهر. 

والمرتبة الثانية: تطهير الجوارح من الذنوب الآثام. 

والمرتبة التالتة: تطهير القلب. اللهم طهّر قلوبناء يا رب طهّر قلوبناء يا رب مليش غيرك, أبات وأصحى في خيرك» متحوجنيش لغيرك. 
تطهير القلب؛ الآية قول الله -عز وجل-: 'أُولَئِكَ الَّذِينَ 4 برد اللُّ أن يُطَهَرَ فُلُوبتُمْ' في قول الله -سبحانه وتعالى-: "ومن برد الله فِْئَتَهُ 
فلن تيك لَه من اله شيا أوليك الَذِينَ ٤‏ برد اله أن يهر فلوم كم في الدُنْيَا خَزِي وََُمْ في الآخرَةٍ عَذَابٌ عَظِيمٌ" 

إذا أصحاب القلوب غير الطاهرة هم المفتونون أهل الفعن ""وَمَن يرد الله فنك فلن تلك لَه ِن الله سينا وليك الَذِينَ ٤‏ برد الله أن يهر 
فلوم " القلب الفتون؛ قلب قذر» قلب ملىئ بالقاذورات» عشان كدا بيفتن» أما القلب الطاهر؛ أبدًا لا تضره فتنة مادامت السماوات 
والأرض. الرسول -صلى الله عليه وسلم- ذكر القلب الطاهر الناجي من الفتنة بصفتين اتنين: أبيض كالصفا؛ قلب منور وجامد أبيض نضيف 
طاهر. دايما نسوق كلمة أحد السلف: "إذا كانت الملائكة لا تدخل بيئًا فيه كلب أو صورة فهل يدخل النور قلبًا مشحونًً بالكلاب النابعة, 
والصور المنصوبة؟" 

لسه بقول للشباب في موضوع الحب: أنت يا بني حبيت كام واحدة في حياتك؟ قال لي: كتير متعدش. شوف القلب القذر بقى اللي كل ما 
يلاقي واحدة يحبهاء وكل ما يلاقي حاجة يحبهاء تلاقيه بيحب العربية دي وبيحب الممثلة دي, وبيحب اللعيب ده» وبيحب البت دي» 
وببحب الأكلة دي وبيحب الشوربة دي, ويحب القعدة دي, ويحب الناس دول, ويحب العيال دول, ويحب المزيكة دي, ويحب الأغنية دي» 
والفيلم ده. والمسرحية ديء والتمثلية دي. إيه! هو الحب لعبة؟ يابني دا قلب. عشان كدا قلب مشحون بالكلاب والصور. اللهم طهر 
تطهير القلب؛ هتشيل منه إيه ولا إيه؟ هدشيل احبوبات. والعادات» هتشيل الهوى» وهتشيل الحقد, والضغينة؛ والبغضاءء هتشيل الشرك, 
والشك, والشقاق, والنفاق» وحب الذات (الأنانية)» هتشيل الكبرء والعُجبء والغرور, والحرصء والشره. هعشيل إيه وألا إيه؟ دي مصيبة 
كبيرة» دي مشكلة كبيرة» عشان تطهر قلبك وتقعد تمسكه كدا وتقَلّيه قلبك حتة؛ حتة. سبحان الله العظيم. 


من كلام بعض السلف: "كم اجتهد في محو الرياء عن قلبي وكأنه يَنَبْثْ فيه على لون آخر". هي دي المصيبة الكبيرة إنك تمسك تنقيه. تقوم 
تشيل الرياء» وبعدين تخش عشان تشيل حتة تانية تشيل الغرور أو حب الدنياء أو الحرص عليهاء تلاقي الرياء طلع تاني. تتنقل لحتة تالتة 


عشان تشيل الغرور أو العُجب أو احتقار الآخرين أو الحسد أو الحقد تفاجاً الاتنين القدام طلعوا. يظل الإنسان في عمل دائم في تطهير قلبه. 


١‏ صححه الألباني 

القلب؛ لذلك قولنا: إن من أكبر معاصي القلوب؛ علمك بث قلبك مع علمك باطلاع الله على ذلك» وصبرك على ذلك. إنك تبقى 
عارف إن فيه هنا في قلبك حَبّث. فيه وساخة, فيه قذارة, فيه قرف, ربنا شايفها وأنت ساكت! ومطنش. ومعديها. صبرك على ذلك من 
أكبر معاصي القلوب. اللهم طهر قلوبنا. 

يا جماعة تطهير القلوب لن يكون إلا بالله "أولئك الذين م برد الله أن يُطهّر قلوبم" لابد أن ربنا -سبحانه وتعالى- يريد لك طهارة قلبك. 
إن ربنا يطهر لك قلبك. اللهم طهّر لنا قلوبناء اللهم أعنا على تطهير قلوبناء اللهم ساعدنا في تطهير قلوبناء اللهم ارزقنا طهارة قلوبناء اللهم 
إنا نسألك أن تعلمنا تطهير قلوبناء اللهم أوزعنا تطهير قلوبناء اللهم اشغلنا بتطهير قلوبناء اللهم ذُلَّنا على ما تُطهر به قلوبناء اللهم علمنا ما 
تطهّر به قلوبناء اللهم ازرع في قلوبنا الطهارة كما تحب وترضى. 

محتاجين أن ربنا يطهر لنا قلوبناء محتاجين أن احنا نفرغ وقت» وهم» وجَهد لتطهير القلب. 


الرابع: تطهير السر عما سوى الرب. ودا موضوع بقى مينفعش الكلام فيه إلا لما نخلص التلاتة الأولانيين اللي هي: تطهير الظاهرء تطهير 
الجوارح» وتطهير القلب يقول الشيخ: "والرابعة تطهير السر عما سوى الله -تعالى- وهذا هو الغاية القصوى فمن قويت بصيرته سمت إلى 
هذا المطلوب» ومن عميت بصيرته لم يفهم من مراتب الطهارة إلا المرتبة الأولى". الموسوس؛ اللي قاعد يغسل في إيديه وشايف إن إيده لسه 
منضفتش» ويغسل في رجليه وشايف إن رجله لسه منضفتشء إنت لسه في الظاهر! أمال لما نوصل بقى لطهارة القلب» وطهارة السر هنعمل 
إيه؟ 

يقول: "ومن عميت بصيرته لم يفهم من مراتب الطهارة إلا المرتبة الأولى» فتراه يُضيع أكثر زمانه الشريف في المبالغة في الاستنجاءء وغسل 
الثياب؛ ظنًا منه بحكم الوسوسة وقلة العلم أنَّ الطهارة المطلوبة هي هذه فقط وجهّلا بسِيرٍ المتقدمين الذين كانوا يستغرقون الزمان في تطهير 
القلوب» ويتساهلون في أمر الظاهر". سبحان الله العظيم. 


يُذكر أن الإمام أحمد يقول: كنث أسترٌ الإمام وهو يتوضاً؛ لئلا يظن الئاس أنه لا يمسن الوضوءء من القدر اليسير الذي كان الإمام 
يستخدمه. يعني الإمام أحمد كان بيستخدم كمية مية صغيرة جدًا فتلميذه بيقول أناكنت بستر الإمام لحسن الناس يقولوا أنه مبيعرفش 
يتوضا. واستخدام قلة الماء من السّنة؛ كان يتوضاً بالمد. ويغتسل بالصاع. المد اللي هو ده عارفين المد اللي احنا جبناه في الحديث هو المد 
ده» شوية المية دول يوضوه» متصلي عليه. وقدهم أربع مرات» الصاع أربع أمداد» يبقى ملو ده أربع مرات يستحمى بيه. متصلي عليه - 
صلى الله عليه وسلم-. 

عشان كدا لما واحد قال: ميكفونيش قالوله: قد كان يكفي من هو أكبر منك جسما وأشد منك ورعًا. متصلي عليه -صلى الله عليه 
وسلم-. 

أنا عايزك تحط حلة تحت الحنفية وأنت بتتوضا وشوف أنت اتوضيت بأد إيه» كام مُد يا عم؟ كام صاع في الوضوء؟ القضية مش في كثرة المية 
وإنها في التقوى, واستشعار المعنى وأنت بتغسل إيديك أن الذنوب بتخر من تحت ضوافرك, إلى آخره هيجي الكلام معانا. 


قال: "وجهّلا بسير المتقدمين الذين كانوا يستغرقون الزمن في تطهير القلوب ويتساهلون في أمر الظاهر كما رُويَ عن عمر بن الخطاب -رضي 
الله عنه-: أنه توضأ من جرة نصرانية, وكانوا لا يكادون يغسلون أيديهم من الزهم أو من الزّهم اللي هو الدهون يعني ويُصّلون على الأرض» 
وبمشون حفاة, ويقتصرون الاستجمار على الأحجار, وقد انتهى الأمر إلى قوم يُسمون الرعونة؛ نظافة» فترى أكثر زمنهم بمضي في تزيين 

الظواهر وبواطنهم خراب محشوة بخبائث الكر» والأجب» والجهل» والرياءء والنفاق, ولو رأوا مقتصرا في الاستجمار على الأحجار أو حافيًا 
بمشي على الأرض أو من يصلي عليها من غير حائل أو متوضاً من آنية عجوز لأنكروا عليه أشدً الإنكار ولقيُوه بالقذرء واستنكفوا من 
مواكلته, فانظر كيف جعلوا البذاذة التي هي من الإيمان قذارة, والرعونة نظافة» وسيروا المنكر معروفاء والمعروف منكرًاء لكن من قصد بمذه 
الطهارة؛ النظافة ولم يُسرف في الماء, ولم يعتقد أن استعمال الماء الكثير أصل الدين» فليس ذلك بمنكر بل هو فعل حسن. وليرجع في معرفة 
الأنجاس, والأحداث إلى كتب الفقه فإن المقصود من هذا الكتاب الآداب". 


يقول الشيخ -عليه رحمة الله-: وأما إزالة الفضلات فهي نوعان: 

النوع الأول: أوساخ تزال؛ كالذي يجتمع في الرأس من الوسخ والدرن فيُستحب تنظيفه بالغسلء والترجيل» والتدهين؛ لإزالة الشَعَتْ يعني 
اللحية متبقاش كدا شعثه وإنها تدهن عشان تجتمع, وكذلك شعرٌ الرأس, وكذلك ما يجتمع في الأذن والأنف من الوسخ يُستحب إزالته. 
يستحب التسوك, والمضمضة؛ لإزالة ما على الأسنان, واللسان من القَلّح؛ اللي هو وسخ الأسنان صفارها يعني, وكذلك وسخ البراجم؛ 
البراجم اللي هي عْقَّل الصوابع محتاجة تُغسل دائما؛ لتطهرء والدرن الذي يجتمع على جميع البدن برشح العرق» وغبار الطريق وذلك يُزيله 
العُسل. ولا بأس بدخول الحمّام فإنه أبلغ في الإزالة, الحمّام المقصود بيه اللي هو كان حمّام البُخار أو حمام اللي هو زي حمّام سباحة كان 
زمان بيعملوه ومليان مية سخنة وبخار والناس بتدخله وفيه ناس متخصصين بقى في دعك الجسمء وعمل المساج وغيره اللي بيقولوا دلوقتي 
عليه المساج ده وتنظيف الجسم. يقول: وقد دخله جماعة من أصحاب رسول الله -صلى الله عليه وآله وسلم-, لكن على داخله صيانة 
عورته من النظر الغير إليها ولمسه إياها وينبغي للداخل إليه أن يتذكر بحرارته حرارة النار فإن فكرة المؤمن لا تزال تجول في كل شيء من أمور 
الدنيا فيذكر به أمور الآخرة؛ لأن الغالب على المؤمن أمر الآخرة؛ وكل إناء ينضح بما فيه. آلا ترى لو دخل إلى دار معمورة برا اللي هو 
بيعمل الستاير بزازء ونجار أو البزاز بيطلق دائما على الخياط يعني أو اللي بيبيع البز» ونجار» وحائك رأيت البزاز ينظر إلى الفُرْش ويتأمل 
قيتمهاء والحائك ينظر إلى نسك الثياب» والنجار ينظر إلى سقف الدار؛ لأن السقف كان خشب زمان لكن النجار النهاردة ينظر للبيبان 
والشبابيك وغيره» والبناء ينظر إلى الحائطء فكذلك المؤمن إذا رأى ظلمة ذكر القبرء وإذا مع صوتًا هالا تذكر نفخة الصورء وإن رأى نعيمًا 
تذکر نعيم الجنةء وإن رأى عذابًا ذكر النار. هي دي؛ حالة المؤمن أن دايا اللي حواليه تذكره بالآخرة تذكره بالآخرة» 


أحد السلف لا ليلة فرحه ليلة عُرسه ليلة دُخلته يعني دخَّلوه الحمّام ثم نقلوه إلى بيته وفيه الزينة» فبات طول الليل يُصلي ويبكي فقالوله كدا 
تسيب الزوجة في ليلة الدّخلة وتبكي قال: دخلتون بيت ذكرن بالنار» ثم بيت ذكرنن بالجنة فكيف أغفل عنهما. كان عبد الله بن عمر لا بمر 
بالسوق وفيه الشوّائين اللي بيبيعوا الرُؤوس مشوية بالنار لا ينام ليلته من رؤية الرؤوس المشويةء فكذلك الإنسان المرتبط بالآخرة إذا مع 
خبطة كبيرة؛ آه تذكر نفخة الصورء رأي ظلمة تذّكر القبر» إذا رأى حاجة جميلة تذّكر الجنة؛ دايا الأمر كداء تعلق القلب بالآخرة. 

نسأل الله -عرٌ وجل- أن يرزقنا تعلق القلب بالآخرة, ويُكره دخول الحمّام قريبا من الغروب وبين العشاءين؛ فإنه وقت انتشار الشياطين» 
والنوع الثان من إزالة الفضلات: أجزاء حذف مغل: قص الشارب» ونتف الإبطء وحلق العانة» وقص الأظافر, ويُكره نتف الشيّبء ويُستحب 
خضابه. وباقي مراتب الطهارة يأ في ربع المهلكات والمنجيات إن شاء الله -تعالى - ثم دخل فصل في فضائل الصلاة نؤجله إلى اللقاء القادم. 
أنا أحبكم في الله أيها الأخوة لا ينبغي أن يستمر عملنا كلامًا فقط هذا العمل عمل» فكلما معت شيئًا عملت به. أريدكم أيها الإخوة في 
هذا الأسبوع أن يكون شغلكم الشاغل تحقيق مراتب الطهارة: طهارة الظاهر, وطهارة الجوارح» وطهارة القلب تحقيقها أن تكون في هذا 
الأسبوع أجمل ما تكون ظاهرًاء وخُلْقَ أخلاقًا عليك بالجميل من الأخلاق والتعبد باسم الله الجميل. عليكَ بتعبيد الحواس. عليك بالتفرغ 
لتطهير القلب. فرّغ وقتا لتطهير القلب. أحبكم في الله. والسلام عليكم ورحمة الله وبركاته 

نصل ف نضائل الصلاة 





أعوذ بالله من الشيطان الرجيم 

بسم الله الرحمن الرحيم 

الحمد لله رب العالمين والصلاة والسلام على أشرف المرسلين سيدنا محمد وعلى آله وصحبه أجمعين. 

أما بعد؛ 

فإخوتي في الله أحبكم في الله. أسأل الله أن يرزقني وإياكم الإخلاص في القول والعمل وأن يعافينا وإياكم من البلاء كله وأن ينجينا وإياكم من 
الفتن ما ظهر منها وما بطن. 

اللهم ارزقنا حسن الخاتقة, والجنة بغير حساب ولا سابقة عذابء وارزقنا اللهم رفع الدرجة في الجنة مع النبي محمد -صلى الله عليه وسلم- 
في الفردوس الأعلى. 

إخوتي في الله: 

من دروس ختصر منهاج القاصدين, وتوقفنا فيه على أسرار الصلاة وکان ا معنى الأول حضور القلب» واتفقنا أن تقضي حمعتك السابقة في 
مجاهدة قلبك للحضور أثناء الصلاة. وقلنا إن معناه أن يفرغ القلب من غير ما هو ملابس له, ليتنا نستطيع أن ننفذ هذا في حياتنا ككل؛ أن 
يُصبح الهم واحدًا أثناء العمل بمعنى أنك حين تعمل شيئا فاجعل قلبك فيما أنت فيه ولا تدشغل فيكون جسمك في مكان وقلبك في مكان 
تاني, ليتنا نتعلم هذه امجاهدة. 


الشاهد 
حضور القلب 
يقول الشيخ: "وسبب ذلك لك الهمة" الحمة» يقول: "فإنه متى أهمك أمرٌ حضر قلبك ضرورة" متى أهمك أمر حضر قلبك ضرورةء زي ما 
بيقولوا بمنتهى البساطة: لو أن إنساناً بين فكي سبع؛ بيفكر في إيه؟ يعني هو شايف أسد داخل عليه هياكله. تمكن في اللحظة دي يفكر هو 
هياكل إيه؟ ولا يشرب إيه؟ ولا هينام إمتى؟ لاء ده كل تفكيره منحصر إزاي يتصرف معاه. ببقى هو ده. هم الحاضر الوقت» هي دي القضية 
إن يبقى همك حاضر في اللي أنت فيه. 

قال: "فإنه متى أهمك أمر حضر قلبك ضرورة» فلا علاج لإحضاره إلا صرف الحمة إلى الصلاة» وانصراف الحمة يقوى ويضعف بحسب قوة 
الإبمان" هو أنا إزاي أقدر يبقى كل همي في الصلاة؟ قوة إيمان بربناء قوة إيماني بالعمل اللي أنا فيه؛ ليه؟ لأن أنا لو إيماني ضعيف يبقى خوني 
على الرزق وعمل حساب لزوجتي, ومراعاة ولادي كل ده شاغلني, لكن لو إيماني بربنا قوي» إيماني بربنا تام» فإن هذا الإبعان القوي» الإبمان 
التام يقول أن أتوكل على الله وسيكفيني كل هذه الأمورء كل هذه الأمور ولا حاجة أنا مع ربناء هي دي قوة الإيمان التي تدفع إلى حضور 
القلب الحضور التام. 

قال: "وانصراف الهمة يقوى ويضعف بحسب قوة الإيمان بالآخرة واحتقار الدنيا. فمتى رأيت قلبك لا يحضر في الصلاة فاعلم أن سببه ضعف 
الإيمان فاجتهد في تقويته" قوي إبمانك يبحضر قلبك. 

كده أجبنا لك على كل الأسئلة اللي شاغلة بالك إزاي أدفع الوسوسة اللي في الصلاة؟ إزاي أدفع السرحان اللي في الصلاة؟ قوي إيمانك. 
إزاي أقوي إيماني؟ الإيمان يزيد وينقص يزيد بالطاعات وينقص بالمعاصي. 

صلي لك في اليوم مائتين ثلاثمائة ركعة» صم أد شهر متواصل» قوي إعانك صل في اليوم مائة مائتين ثلاثمائة ركعة» صم شهر ولا شهرين ولا 
تلاتة ولا أربعة متواصل تفطر الجمع بس فيه هذه القضايا هي التي تزيد الإيمان. 

قبل الصلاة تصدق بصدقة, اقعد استغفر لك شوية, جاهد في الوضوء وإحسانه. هذه الأمور تزيد الإيمان وتساعد في حضور القلب في 
الصلاة. 


المعنى الثاني: التفهم لمعنى الكلام 

أول حاجة حضور القلب. اثنين إنك تفهم أنت بتقول إيه. 

لأن القلب ربما كان حاضرًا مع اللفظ دون المعنى, فينبغي صرف الذهن إلى إدراك المعنى. عايزك تفهم وأنت بتقول في الصلاة بسم الله الرحمن 
الرحيم يعني إيه بسم الله بسم والله والرحمن والرحيم؟ مع التفهم لمعنى الكلام معنى الكلام؛ وأنت راكع سبحان ربي العظيم يعني إيه سبحان 
وربي والعظيم؟ 

سبوح قدوس رب الملائكة والروح تفهم معناهاء سبحان ذي الجبروت والملكوت والكبرياء والعظمة تفهم معناهاء فهم الكلام؛ التفهم لمعنى 
الكلام هذا أمر وراء حضور القلب» ينبغي صرف الذهن إلى إدراك المعنى لأن صرف الذهن لإدراك المعنى يدفع الخواطر الشاغلة ويقطع 
موادهاء فإن المواد إذا ل تنقطع لم تنصرف الخواطر عنها. 

يبقى آدي نوع تان أو محاولة تانية أو سبب تان لدفع الوساوس والسرحان بإيه؟ إنك إنت تفكر في اللي إنت بتقوله, تفكر في الآيات اللي 
بتقراها. كتير في الصلاة بعد ما نخلص صلاة أقول آية من اللي صلينا بيها وأسأل أخ من اللي قاعدين في الصلاة آخر مرة معت الآية دي 
إمتى؟ مش معانا. ليه؟ لأنه مش حاضر قلبه في الصلاة بيفكر في الآيات اللي بيسمعهاء لو بيفكر فيها أول ما أسأله عليها يقول سمعناها في 
الصلاة دلوقتي. 

من عجيب إن سألت واحد مرة اهدنا الصراط المستقيم آخر مرة سمعتها إمى؟ بعد صلاة العشاء على طول قال سمعتها كتير بس مش فاكر 
آخر مرة إمتى. اهدنا الصراط المستقيم في الفاتحة لسه سامعها في الصلاة مرتين في الركعتين الجهرية وقايلها مرتين في الركعتين السرية. 

يبقى التفهم لمعنى الكلام 

"فإن المواد إذا لم تنقطع لم تنصرف الخواطر عنهاء والمواد إما ظاهرة: وهي ما يشغل السمع والبصرء وإما باطنة: وهي أشد كمن تشعبت به 
الحموم في أودية الدنياء فإنه لا ينحصر فكره في فن واحد ولم يغنه غض البصرء لأن ما وقع ني القلب كاف في الاشتغال به". 

يبقى القضية مش الأسباب الظاهرة بسء, لا الحاجات اللي بتشغل السمع والبصر الظاهرة الأصعب منها الباطنة؛ اللي بتشغل القلب. 
والرسول -صلى الله عليه وسلم- أمرنا بقطع الشواغل الظاهرة والباطنة قبل الصلاة» فجعل وأوجب على الإنسان أن يصلي إلى سترة "إذا 
صلَّى أحذكم إلى سُترة فليدن منها لا يقطع الشيطان صلاته"" يبقى بيصلي لسترة» ويقرب منهاء يبقى قريب من السترة. 

قَامَ رَسولٌ الله صَلَى اللَّهُ عليه وسلّمَ يُصَلّي في حِيصّةٍ ذَاتِ أغلام, فَنَظَرَ إلى عَلَمِهاء فَلَمَا قَضَى صَلَاتَهُ قالَ: اذْهَبُوا يمه الخَمِيصّة إلى أبي 
جَهُم بن حُدَيْقَةَ والعُوني بأنْبِجَانيَه فاا اني آنِهًا في صّلاقٍ. ” 


1 أ ةف a‏ 
أخرجه ابو داود والنسائي واحمد 


” أخرجه البخاري ومسلم 

صلى مرة إلى قرام لعائشة فيه تصاوير قال: "أميطي عتا قرامك هذا؛ فاته له رال تصاویره تُعَرَضُ لي في صلاتي"؛. يبقى لازم نحافظ على الأمر 
ده إن متبقاش فيه شواغل ظاهرة» مفيش شواغل قدامنا شغلانا عن الصلاةء والشواغل الباطنة. 


من الشواغل الظاهرة كذلك إن يبقى فيه عيال بيلعبواء إن يبقى فيه زوجة راحة جاية, إن يبقى فيه تلفزيون ولا راديو شغال, ولا كاسيت 
شغال» إن يبقى فيه أي حاجة شاغلة. بل قال رسول الله صل الله عليه وسلم "لا صلاةً بَحَضْرَةٍ طعام» ولا وهو يُدافِعُه الأَخْبَئان"” يبقى 
الإنسان ميصليش والأكل موضوع» دماغه في الأكل» ولا وهو يدافع الأخبثان عايز يتبول أو عايز يتبرز» ماينفعش كل دي» قاطع الشواغل؛ 
قاطع الشواغل الظاهرة أضف إلى ذلك قاطع الشواغل الباطنة. 

امع الشيخ بيقول إيه: "وعلاج ذلك إن كان من المواد الظاهرة» بقطع ما يشغل السمع والبصر, وهو القرب من القبلة والنظر إلى موضع 
السجود, والاحتراز في الصلاة من المواضع المنقوشة, وألا يترك عنده ما يشغل حسه. فإن النبي -صلى الله عليه وآله وسلم- لما صلى في 
خميصة لها أعلام نزعها وقال إتما ألمتني آنفا عن صلاقي" الحديث متفق عليه 


"وإذا كان من المواد الباطنة" المشكلة بقى الكبيرة المشاغل الباطنة اللي من جوه؛ الهموم والمشاغل القلبية نعمل إيه؟ قال: "فطريق علاجه أن 
يرد النفس قهرًا إلى ما يقرأ في الصلاة ويشغلها به عن غيره". 

عجبتني أوي منه دي كأن قال اللي أنا بدور عليه؛ رد النفس قهرًاء كان نفسي أقولها من زمان للعيال اللي بيشتكوا الفتور, حمل النفس قهرا 
على العمل. عاملين لنا مشكلة فيه عندي فتور أعمل إيه؟ اعمل. تعمل إيه؟! اشتغل. تعمل إيه؟ اجتهد. تعمل إيه؟ جاهد, اتحرك. هو ده 
اللي إنت تعمله, لكن طيب عايزيني أنا أعملك إيه؟ 

"رد النفس قهرًا إلى ما يقرأ في الصلاة" أرغم نفسك. إحنا محتاجين إن إحنا فعلا ننتصر على أنفسناء انتصار حقيقي يبقى في انتصار قلتلكوا 
إن ممكن واحد يقوم ليلة في الصلاة رب إن مغلوب فانتصرء رب إن مغلوب -لنفسي يعني- فانتصر -يعني انتصر لي من نفسي- انصرني 
على نفسي» وتفضل طول الليل كده وانت مستحضر بس؛ شهواتك ونفسك» رب إن مغلوب فانتصر, رب إن مغلوب فانتصر, رب إن 
مغلوب فانتصر» طول الليل. عشان محتاجين فعلاء حقيقةء واقعًاء ننتصر على أنفسنا اللي خلاص غلبتنا واستولت عليناء وإحنا عايشين 
دلوقتي في قهر أنفسنا وسلطانها للأسف الشديد. أنفسنا عمالة تقول لنا يمين همال وستودي بك إلى المهلاك, لذلك ربنا -سبحانه وتعالى- 
بيقول: "وَأَمّا مَنْ خَافَ مَقَامَ رَبَهِ وَعَى النَفسَ عَنِ المْوَى * فَإِنَّ انه هي الْمَأَوَى" النازعات:. 4١-4‏ يبقى لابد من الانتصار من النفس. 

امع الكلمة دي جميلة جدًا ومتدسهاش أبدًا طريق علاج الوساوس والخواطر والمشاغل والسرحان في الصلاة, أن ترد النفس قهرًا إلى ما تقرأ 
في الصلاة واشغلها به عن غيره إزاي؟ شوف الشيخ يقول إيه: "ويستعد لذلك قبل الدخول في الصلاةء بأن يقضي أشغاله» ويجتهد في تفريغ 
قلبه, ويجدد على نفسه ذكر الآخرة» وخطر القيام بين يدي الله» وهول المطلع" ادبجهاء نفسك اقتلهاء خلص عليها قبل ما تدخل الصلاةء 
"فإن ل تسكن الأفكار بذلك فليعلم أنه إنغا يتفكر فيما أهمه واشتهاه فليترك تلك الشهوات وليقطع تلك العلائق» واعلم أن العلة مق تمكنت 
لا ينفعها إلا الدواء القوي, والعلة إذا قويت جاذبت المصلي وجاذبما إلى أن تنقضي الصلاة في امجاذبة» ومَكل ذلك كمثل رجل تحت شجرة 
أراد أن يصفو له فكره. فكانت أصوات العصافير تشوش عليه, وفي يده خشبة يطيرها بحاء فما يستقر فكره حتى تعود العصافير فيشتغل جا 
فقيل له هذا شيء لا ينقطع» فإذا أردت الخلاص فاقطع الشجرة, فكذلك شجرة الشهوة إذا علت وتفرقت أغصانها وانجذبت إليها الأفكار 


صححه الألباني 


“ع الألباني 

كانجذاب العصافير إلى الأشجارء والذباب إلى الأقذار» ذهب العمر النفيس في دفع ما لا يندفع وسبب هذه الشهوة التي توجب هذه الأفكار 
حب الدنيا" كلام زي الفل 


قالك الموضوع إن الشهوة أو العلة إذا تمكنت تحتاج دواء قوي, ولكن العلة إذا قويت لا ينجح فيها الدواءء يظل الإنسان في الصلاة أعوذ 
بالله من الشيطان الرجيم ويستحضر قلبه تروح راجعة تاني أعوذ بالله من الشيطان الرجيم ويدخل في الصلاة ويبدأ يركز في الصلاة تروح 
راجعة تاني؛ ويفضل الصلاة كلها عمال إيه؟ يدفع وتيجي» ويدفع وتيجي» ويدفع وتيجي» تضيع الصلاة في شد وجذب» نعمل إيه؟ قالك 
الموضوع زي واحد قاعد تحت شجرة وعايز يركز كده ويفكر, كل ما يركز ويبدأ يفكر عصافير وس وس وس وس إيه الدوشة دي؟ يقوم 
ماسك عصاية وينش العصافير» نش العصافير ويقعد. مجرد ما يقعد شوية ويفكر تروح العصافير جاية تافي» قالوله مش هنخلص. طيب يا 
جماعة الحل إيه عايز أركز؟ قالوله اقطع الشجرة. يبقى الحل نعمل إيه؟ اقطع الشجرة. فنفس الشيء إنت بتدافع تفكيرك في الفلوس وني 
الزوجة وني العيال دي شجرة فروعها كتير وآدام فيه شجرة وفيه فروع يبقى لازم فيه عصافير, آدام فيه قاذورات يبقى لازم فيه ذباب» أعمل 
إيه؟ اقطع الشجرة إيه الشجرة؟ حب الدنيا 


عشان كده النبي متصلي عليه -صلى الله عليه وسلم- قالها لك في كلمة بس احنا كل ده بنحوم حوالين الكلمة اللي قاها اللي هي إيه "صل 
صلاة مودع" واحد بيصلي ركعتين وداخل يعمل عملية -اللهم اشف كل مريض مسلم وعافٍ كل مبتل مسلم اللهم اشف مرضانا ومرضى 
المسلمين يا حي يا قيوم- واحد داخل بيصلي ركعتين وداخل يعمل عملية قد بموت فيها نسبة النجاح في العملية مفيش» يبقى مركز وهو في 
الصلاة دي بيفكر في إيه؟ هي دي» "صل صلاة مودع". 

فاقطع حب الدنيا يسلم قلبك. قيل لعامر بن عبد قيس رحمه هل تحدثك نفسك بشيء من أمور الدنيا في الصلاة؟ قال لأن تختلف الأسنة 
ف أحب إلي من أن أجد هذا" قالوله نفسك بتحدثك وإنت في الصلاة بحاجة؟ قال: لو أتقطع حتت بلاش أتقطع حتت دي عشان بتعملنا 
مشاكل» ها لو أنا السيوف تدخل جوايا "لإن تختلف في الأسنة" سيوف ورماح ونبال وسهام تدخل جواياء أحب إلي من إن أنا أسرح في 
الصلاة» شفت تعظيم الأمر ده؟ اتعلمتها من شيخي برضه زمان -سبحان الله العظيم- زمان دي من عشرين لا أكتر من عشرين من خمسة 
وعشرين سنة كده قول» إن الشيخ قالي يابني إنت في الرفع من الركوع بتطول أوي أنا خايف الواحد والعياذ بالله يسرح, والعياذ بالله؟ دا 
الموضوع عنده مش وارد مش وارد إنه يسرح» فخايف ها الواحد يطول "مع الله من مده ربنا ولك الحمد حمدا دائما طيبا مباركا فيه» ملء 
السماوات وملء الأرض وملء ما بينهما وملء ما شئت من شيء بعد» أحق ما قال العبد وكلنا لك عبد اللهم لا مانع طا أعطيت» ولا 
معطي لما منعت, ولا ينفع ذا الجد منك الجد." هو خلص وسكت فيقولي أنا خايف بعد ما خلصت والعياذ بالله أسرح. والعياذ بالله يعني 
أسرح دي مصيبة كبيرة زي كلمة عامر بن عبد قيس كده؛ أسرح في الصلاة ليه؟ لاء ده أنا يعني أموت ومااسرحش في الصلاة. 

يقول الشيخ "واعلم أن قطع حب الدنيا من القلب أمر صعب وزواله بالكلية عزيز" صعب مش سهل "فليقع الاجتهاد في الممكن منه" يبقى 
نجتهد على أد ما نقدر والله الموفق والمعين". 
إحنا قلنا المعنى الأول إيه؟ حضور القلب 
المعنى الثاني كان إيه؟ التفهم لمعنى الكلام 

المعنى الثالث: التعظيم لله والميبة 
من زمان والله يا ناس وأنا نفسي فعلا ومنى عيني أتكلم عن عظمة ربنا. فعلا الناس مبيعظموش ربنا كما ينبغي, تعظيم ربنا في القلوب مش 
مش قوي للأسف الشديد. فعلا محتاجين كلام عن عظمة ربنا بس الواحد خايف, مهما اتكلمنا برضه مش هنقول عن عظمة ربنا كما ينبغي 





كما يحب ربنا ويرضى. 

الشاهد 

محتاجين نستشعر الهيبة» الهيبة» تعظيم ربنا ويبقى فيه هيبة في دخول الصلاة. الشيخ بيقول إيه يقول: "وتعظيم الله يتولد من شيئين؛ معرفة 
جلال الله -تعالى- وعظمته؛ ومعرفة حقارة النفس وأنها مستعبدة, فيتولد من المعرفتين الاستكانة والخشوع" فيتولد من المعرفتين الاستكانة 
والخشوع آه 

الأول تعرف إنت مين 

إنت مين؟ ولا حاجة» شوية مغص يخلوك تتمرغ في الأرض» شوية صداع يخلوك ولا حاجة؛ ظلم من ظلمة الدنيا يتسلط عليك يذل أنفاسك. 
إنت مين؟ ولا حاجة. سبحان الله العظيم 


قلتلكوا إن المعنى ده خطر لي وأنا في الطيارة. وأنا في الطيارة مسافر على ارتفاع أربعين ألف قدم لا مش أوي كده ده وهي نازله» واحد بص 
من الطيارة للناس والطيارة نازلة خالص خالص كده فشاف الناس أد إيه؟ ده بالعكس مش طيارة ولا حاجة دا إنت لو في عمارة عالية شوية 
شوف الناس أد كده رمل رمل» سبحان الملك سبحان الملك قل لا إله إلا الله يا أخي وله المثل الأعلى في السماوات والأرض ".. لَيْس كمثله 
شَيْءْ وَهْوَ السٌميغ البصِير' 

يبقى ربنا -سبحانه وتعالى - في استوائه على عرشه بعظمته وجلاله؛ البشر دول إيه بقى؟ إنت إيه؟ إنت إيه يا بني؟ إنت إيه؟ والله حصل كده 
برضه يوم عرفة» واحد وقف كده وبص كل الناس دول بيقولوا لبيك. إنت إيه في وسط الناس دولء تلاتة مليون؟ فما بالك بقى لم تقول ألف 
ومائتين مليون مسلم ولا ألف وخمسمائة مليون مسلم, إنت إيه؟ 

معرفتك بنفسك ديء تبقى حقير حقير إنت إنسان حقير, حقارة النفس دي ومعرفة عظمة الله يتولد منهم الحيبة والتعظيم. 


كتير من الناس أو بعض الناس بيدسى نفسه» بيفكر نفسه حاجة. إنت إيه؟ وإنت مين؟ 

لما المهلب بن أبي صفرة مر على واحد من السلف وبمشي في ثوب له بيتبختر, فقاله: اتق الله هذه مشية يبغضها الله -عز وجل-. فقاله: 
ألست تعرفني؟ قال: بلى, أعرفك. قاله إنت مش عارف أنا مين ولا إيه؟ قال: بلى أعرفك, أولك نطفة قذرة, وآخرك جيفة مذرة» وأنت 
بينهما تحمل العذرة. إنت مين؟ أقولك آه إنت مين. 

إنت مين؟ 

كيف يتكبر من خرج من مجرى البول مرتين؟ كيف يتكبر من بطنه خرا؟ دا كلام السلف 

تتكبر على إيه ده شوية مرض يخلوك ملكش لازمة في الدنيا دي ومن غير مرض ملكش لازمة في الدنيا دي. 






معرفة عظمة الله 
الله عشان كده إن شاء الله هندرس العقيدة من خلال أسماء الله الحسنى هو ده حلها الوحيد. ربنا يعلمنا وينفعنا إن شاء الله. 

التعظيم لله واهيبة يتولد من شيئين؛ معرفة جلال الله وعظمته» ومعرفة حقارة النفس» وأا مستعبدة» فيتولد من المعرفتين الاستكانة والخشوع 
ومن ذلك الرجاء فإنه زائد على الخوف فكم من معظم ملكا يهابه خوف سطوته كما يرجو بره» والمصلي ينبغي أن يكون راجيا بصلاته الثواب 
كما خاف من تقصيره العقاب. 

لا دا معنى بقى عايز قعدة. موضوع الرجاء؛ وإن إحنا نصلي بحب ورجاء مش بس خوف. 

تعظيم الحيبة حب» عشان كده شفت بعض المشايخ بيبكي في آيات وصف الجنة وذكر الجنة أكتر من آيات العذاب والنار والتخويف. 

إن شاء الله لعلي أنقل لكم في المرة الجاية بإذن الله كلام ابن القيم في وصف صلاة المقربين إزاي الآيات تنقله ما بين الحب والخوف والرجاء 
أسأل الله أن يثبتنا وإياكم على الإيمان 

ويعافينا وإياكم من البلاء وينجنا وإياكم من الفتن ويرزقنا وإياكم الإخلاص في القول والعمل 

أحبكم في الله 

وصلى الله وسلم وبارك على النبي محمد وآله وصحبه 

والحمد لله رب العالمين 

والسلام عليكم ورحمة الله 

